નવસારીનાં સાંઢકુવા વિસ્તારમાં તાજેતરમાં નવું ફાયર સ્ટેશન કાર્યરત કરાયું હતું.જેની સાથે હવે નવસારીના પૂર્વ વિભાગમાં જુનું અને સાંઢકુવા વિસ્તારનું એમ બે ફાયર સ્ટેશનો કાર્યરત થઇ ગયા છે. જોકે નવસારી નગરપાલિકાએ માત્ર પૂર્વ વિભાગમાં નજર નથી દોડાવી પશ્ચિમ વિભાગ ઉપર પણ ફાયર બ્રિગેડ માટે નજર દોડાવી છે.આ અંગે જલાલપોર વિસ્તારનાં કોર્પોરેટર કાંતીભાઇ પટેલે જણાવ્યું કે,જલાલપોર વિસ્તારમાં નવું ફાયર સ્ટેશનનું મકાન લગભગ તૈયાર થઇ ગયું છે, સાથે સાથે આજ મકાનમાં નવસારી નગરપાલિકાની વિભાગીય કચેરી પણ બનાવવામાં આવી છે. જોકે નવા ફાયર સ્ટેશન અને વિભાગીય કચેરીનું લોકાર્પણ બાકી છે.